text: Lars Løkke på valg-rally
  14 november 2013 kl. 16.51
  Torsdagens toppolitiker, som kom til vores landsdel for at føre lokal valgkamp, var Venstres formand Lars Løkke Rasmussen. Han rundede Hedensted og Horsens.
  Lars Løkke Rasmussen besøgte i Hedensted en udstilling, som 600 skolebørn havde lavet med resultatet af deres anstrengelser på den emneuge, som de har haft om en fremtid i industri-produktion.
  I Horsens besøgte Lars Løkke Rasmussen Sundhedshuset. Det skete sammen med Venstres to lokale spidskandidater, Kristian Dyhr, der er borgmesterkandidat i Horsens og Anne V. Kristensen, der går efter at erobre formandsposten i Region Midtjylland fra socialdemokraten Bent Hansen.
  